VEGA & Live Nation præsenterer **INTIMATE WITH THE FOOO CONSPIRACY  
THE FOOO CONSPIRACY INVITERER TIL INTIMT MØDE MELLEM BAND OG FANS I VEGA**

*Kom til et helt intimt møde med poprock-bandet The Fooo Conspiracy den 5. september i Lille VEGA, hvor medlemmerne af bandet vil spille både gamle og nye sange, svare på spørgsmål fra fans samt fortælle lidt om sig selv.*

**Foooers kan se frem til et helt intimt og personligt møde med idolerne  
Som noget nyt og helt specielt, inviterer** [The Fooo Conspiracy](http://www.thefooo.com/index2.html) **til en unik og intim oplevelse i Lille VEGA, hvor bandet vil spille nye og gamle sange samt svare på spørgsmål fra deres fans (såkaldte Foooers) og fortælle om dem selv, deres band og karrieren. Der er altså lagt op til et personligt møde mellem band og fans, hvor et begrænset antal publikummer får lov at komme helt tæt på deres idoler.**

**Vi ser frem til at huse The Fooo Conspiracy og alle danske Foooers til en helt speciel aften i Lille VEGA den 5. september. Aftenen vil gå under navnet ”Intimate With The Fooo Conspiracy”, og billetter vil blive sat i salg via Billetnet fra fredag den 12. juni kl. 10.  
  
Tilmeld dig allerede nu** [eventet på Facebook](https://www.facebook.com/events/837656422983175/)**, hvor de seneste nyheder fra bandet og informationer om aftenen vil blive offentliggjort.**

**Opdaget af Justin Timberlake  
Et mix af dans, sang og parkour er blevet bandets signatur, siden karrieren kickstartede i 2013 med optrædener på gader og torve i Sverige. Nu går bandet lynhurtigt mod en lysende, international karriere og deres optrædener på gader er blevet erstattet af gigs på de store arenaer. Bandet har på kort tid fået en enorm fanskare verden over og samtlige af deres singler har opnået førstepladsen på iTunes. I 2013 belønnedes The Fooo Conspiracy desuden med en svensk grammy som ”Årets Innovatör” pga. deres unikke involvering af deres fans på de sociale medier.  
  
For nylig blev gruppen via. et videoklip opdaget af Justin Timberlake og hans manager, hvilket nu har kastet en international pladekontrakt af sig. De to udsolgte turnéer ”The Fooo Experience” og ”VERTIGO” bød fansene på spektakulære shows med stor opbakning fra de tilrejsende Foooers, som virkelig har taget bandet til sig.**

The Fooo Conspiracy på: [Facebook](https://www.facebook.com/thefooo?_rdr), [Twitter](https://twitter.com/thefooomusic), [Instagram](https://instagram.com/thefooomusic/) og [Youtube](https://www.youtube.com/user/Thefooomusic)  
  
**Fakta om koncerten:**  
Intimate With The Fooo Conspiracy (SE)  
Torsdag den 5. september kl. 18.00 – Døre kl. 17  
Lille VEGA, Enghavevej 40, 1674 København V  
205 kr. + gebyr  
Forsalg via VEGAs hjemmeside og Billetnet.  
[Læs mere](http://vega.dk/arrangementer/intimate-with-the-fooo-conspiracy-18303.html) om Intimate With The Fooo Conspiracy i VEGA.

*For yderligere oplysninger kontakt venligst*  
Jeppe Nygaard Christensen  
Kommunikationsmedarbejder, VEGA  
[jc@vega.dk](mailto:jc@vega.dk) - 3326 0953